open-index/open-wikipedia-markdown huggingface dataset:
Grbavica (film)

***Grbavica*** er en dramafilm fra 2006 regissert av Jasmila Žbanić. Filen er en samproduksjon mellom filmselskapene coop99 (Østerrike), Deblokada (Bosnia-Hercegovina), Jadran Film (Kroatia) og noirfilm (Tyskland), og har fått støtte fra arte og ZDF (Zweites Deutsches Fernsehen).

Filmen vant overraskende Gullbjørnen ved filmfestivalen i Berlin i 2006.

## Handling

«Esma» lever med sin 12 år gamle datter «Sara» i bydelen Grbavica i Sarajevo. Tilsynelatende har «Saras» far falt i krigen, og «Esma» arbeider på en nattklubb for å forsørge seg og datteren. For å slippe å betale full pris for «Saras» forestående klassetur, må moren bevise at faren var en krigshelt. Dette viser seg imidlertid å være vanskelig for «Esma» og det blir etterhvert tydelig at hun skjuler noe for datteren.

Sammen med klassekameraten «Samir», som også mistet sin far i krigen, begynner «Sara» på egen hånd å lete etter sannheten om faren, og forsøker å få moren til å avsløre sine hemmeligheter. Til slutt oppdager hun den sjokkerende sannheten: «Esma» hørte til de tallrike ofrene for serbiske soldaters systematiske voldtekter av bosniske kvinner, og «Sara» er resultatet av en slik voldtekt.

«Esma», som drives mellom de skrekkelige minnene om voldtekten og kjærligheten til datteren, har i alle år forsøkt å skjule dette for «Sara». Begge må nå lære å leve med sannheten.

## Bakgrunn

*Grbavica* behandler serbernes systematiske massevoldtekter under krigene i Jugoslavia. Disse krigsforbrytelsene er fremdeles et tabutema i Bosnia og Hercegovina.

Regissør Jasmila Žbanić minnet i sin takketale ved filmfestivalen i Berlin 18. februar 2006 på at flere av de ansvarlige for serbernes krigsforbrytelser (deriblant Radovan Karadžić og Ratko Mladić) fremdeles er på frifot.

## Rolleliste

## Referanser


## Eksterne lenker
* 
*
Havbeite

**Havbeite** er utsetting og gjenfangst av krepsdyr, bløtdyr og pigghuder i naturlige omgivelser.

Havbeite er ennå ikke blitt en næring i Norge, men ventes å kunne bli et tilskudd til tradisjonelt havbruk. Stortinget har gjennom *havbeitelova* http://www.student.uib.no/~hmy079/studier/KYST205/Havbeitelova.doc bestemt at havbeite skal være en konsesjonsbelagt næring. Fiskeri- og kystdepartementet vil dele ut 40 konsesjoner for artene hummer og stort kamskjell. I konsesjonsområdene (lokalitetene) vil innehaveren ha enerett på fangst av angjeldende art. Vanlig ferdsel og fiske med line eller snøre vil være tillatt for alle, mens bruk av garn, landnot, ringnot, ruse, teine eller skjellskrape vil være forbudt med mindre det er en del av havbeitevirksomheten.

## Eksterne lenker
* Havbeitelova
* Havbeiteforskrifta
The Masterplan

***The Masterplan*** er et samlealbum fra den britiske rockegruppa Oasis, utgitt i 1998. Albumet består av b-sider .

## Sporliste
*Alle sanger av Noel Gallagher, unntatt hvor annet er angitt.
# «Acquiesce»
# «Underneath the Sky»
# «Talk Tonight»
# «Going Nowhere»
# «Fade Away»
# «The Swamp Song»
# «I Am the Walrus» (Lennon/McCartney)
# «Listen Up»
# «Rockin' Chair»
# «Half the World Away»
# «(It's Good) To Be Free» 
# «Stay Young»
# «Headshrinker»
# «The Masterplan»

## Eksterne lenker
*
Mot veggen

***Mot veggen*** (original tittel *Gegen die Wand*) er en romantisk dramafilm fra 2004 av den tyrkisk-tyske regissøren Fatih Akın. Filmen skildrer kjærlighetsforholdet mellom to tyskere av tyrkisk opprinnelse, som inngår et skinnekteskap for å komme hennes foreldres moralforestillinger i møte.

Den mottok Gullbjørnen.

Filmen er første del i Akıns planlagte trilogi «Liebe, Tod und Teufel» (kjærlighet, død og djevel), og ble fulgt opp med *[[På den andre siden]]* i 2007.

## Handling

Filmen begynner i Hamburg. «Cahit», en 40 år gammel alkoholisert tyrkisk innvandrer, kjører inn i en vegg. Mens han ligger på sykehus blir han kjent med «Sibel», som også har forsøkt å ta sitt liv. «Sibel» er en ung tyrkisk kvinne som gjør opprør mot sine tradisjonelle foreldre. Hun vil leve sitt eget liv, og sier «jeg vil leve, jeg vil danse, jeg vil knulle — og ikke bare med én type». For å oppnå denne uavhengigheten fra sin strenge far og dominante bror ønsker hun å inngå et skinnekteskap. Cahit, som har lagt sitt tyrkiske morsmål til side, reagerer sensitivt på alle spørsmål om sin bakgrunn og tjener til livets opphold ved å samle tomflasker. Han går etter noe tøven med på dette. I begynnelsen ser han udelaktig på mens Sibel etter bryllupet fører et bekymringsløst og løssluppent liv. Men etterhvert blir det klart for ham at han føler mer for Sibel, og at han elsker henne. Hans besettelse for henne går så langt at han i affekt dreper en av Sibels tidligere one-night-stand. I tiden etter blir Sibel, som nå selv har forelsket seg i Cahit, utstøtt av sin familie. Hun lover å vente på Cahit, og reiser til sin kusine i Istanbul. Der bryter hun fullstendig sammen og går under i sin sorg. Da Cahit etter å ha blitt løslatt fra fengselet vil oppsøke henne, har hun fått orden på livet igjen, en ny kjæreste og en datter. Etter to felles dager skilles Sibels og Cahits veier, da Sibel ikke kan eller vil følge Cahit til hans fødeby Mersin.

## Medvirkende

* Birol Ünel: Cahit Tomruk
* Sibel Kekilli: Sibel Güner
* Catrin Striebeck: Maren
* Güven Kıraç: Seref
* Meltem Cumbul: Selma
* Hermann Lause: Dr. Schiller

## Utmerkelser

Filmen mottok Gullbjørnen ved filmfestivalen i Berlin i 2004 og tallrike andre utmerkelser, bl.a.
* FIPRESCI-prisen
* 5 Lola-priser, for beste film, beste regi, beste kvinnelige hovedrolleinnehaver, beste mannlige hovedrolleinnehaver og beste foto
* Den europeiske filmprisen 2004, for beste film og publikumsprisen for beste regi
* Den spanske filmprisen Goya for beste europeiske film 2005

## Referanser


## Eksterne lenker
*
Gentile Bellini

**Gentile Bellini** (født ca. 1429 i Venezia, død 23. februar 1507 samme sted) var en venetiansk maler. Han var sønn av maleren Jacopo Bellini.

## Liv og virke
### Bakgrunn
Bellini var elev av sin far Jacopo Bellini, og utdannet seg videre i Padova under innflytelse fra sin svoger, Andrea Mantegna, hvis stil han i meget ble inspirert.

### Maler
Et ungdomsverk er *Maria med barnet og to stiftere* hvor portrettene allerede antyder hans store anlegg for individuell karakteristikk. Han kom  snart til ære og verdighet i Venezia, og arbeidet fra 1474 på utsmykningen av den store rådssal i Dogepaladset mot å få bekle meglerstillingen ved Fondaco de’ Tedeschi -  en rettighet som senere også tilfalt broren, Giovanni; hans berømte  bilder her (kampene mot Barbarossa) ble senere ødelagt av brann. 

I 1478 ga Venezias regjering ham i oppdrag å reise til Konstantinopel for å male Sultanen Mehmed II. Sultanen hadde bedt Venezia om å sende «en stor maler» for nettopp dette oppdraget. Gentile Bellini ble hos sultanen ett års tid og malet blant annet dennes profilbilde, som nå bevares i Layard-samlingen. 

Etter dette kan det merkes en innflytelse av det orientalske i flere av hans verker, så som *«La predica di san Marco ad Alessandria»* («Markus preker i Aleksandria»). Dette bildet ble ferdigstilt av hans bror Giovanni.
 
Blant hans senere arbeider kan nevnes dekorasjoneb av *Scuola Grande di San Marco* (1470-tallet, sammen med broren Giovanni) og *«la Processione in Piazza»* («Prosesjonen på Markusplassen») (1496).

Så betydelig en kunstner Gentile enn var, nåfde han imidlertid ikke ut over en viss ubehjelpelighet i de kunstneriske midler; en harmonisk kunstnerisk utfoldelse med fullt herredømme over de tekniske midler var forbeholdt hans yngre bror.

## Verker
* *Miracolo della croce caduta nel canale di San Lorenzo.* (1500) – Gallerie dell’Accademia, Venezia
* *La trasfigurazione di Cristo.* (1453–1455) – Museo Correr, Venezia
* *Ritratto del doge Giovanni Mocenigo.* (1478–79 eller 1480–85) – Museo Correr, Venezia
* *Cristo morto sorretto da due angeli.* (1453–1455) – Museo Correr, Venezia
* *Madonna col Bambino.* – Museo Correr, Venezia
* *La predica di S. Marco ad Alessandria d'Egitto.* – Pinacoteca di Brera, Milano
* *Mehmed II.* – National Gallery, London
* *Ritratto di [[Caterina Cornaro]].* (Szépművészeti Múzeum, Budapest

## Referanser


## Eksterne lenker
*
Spanische Hofreitschule

**Spanische Hofreitschule** («den spanske hoffrideskolen», på norsk gjerne kalt *Den spanske rideskolen*) er en rideskole i Wien. Den ble etablert i 1572 og hadde ansvar for rideopplæringen ved hoffet. Etter at Østerrike ble republikk i 1918 ble skolen åpnet for andre.

Den spanske rideskolen bruker lipizzaner-hester, og har fått sitt navn etter de spanske hestene. Hestene trenes etter prinsippene i klassisk ridekunst. Skolen er en av de viktigste og mest prestisjefulle institusjoner innen klassisk ridekunst.

## Eksterne lenker
*
Seaborgium

**Seaborgium** er et kunstig fremstilt radioaktivt grunnstoff med kjemisk symbol **Sg** og atomnummer 106.

## Historie
Seaborgium ble offisielt oppdaget i juni 1974 av en amerikansk forskergruppe ledet av Albert Ghiorso i *Lawrence Radiation Laboratory* ved Berkeley-universitetet i California, USA. De rapporterte fremstillingen av isotopen 263**Sg** (med en halveringstid på ett sekund) ved å bombardere 249**Cf** (californium) med 18**O** (oksygen): 

:\, ^{249}_{98}\mathrm{Cf} + \, ^{18}_{8}\mathrm{O} \, \to\ \, ^{263}_{106}\mathrm{Sg} + 4\, ^{1}_{0}\mathrm{n}

En annen forskergruppe ledet av Ken Gregorich bekreftet fremstillingsmetoden i 1994.

Forskerne bak oppdagelsen foreslo å oppkalle det nye grunnstoffet etter Glenn T. Seaborg, en av oppdagerne til flere av grunnstoffene i aktinoide-serien. Forslaget møtte motstand, og i den påfølgende debatten ga IUPAC stoffet det midlertidige navnet **unnilhexium** (kvasi-latinisering av tallene en-null-seks) med kjemisk symbol **Unh**. Uenigheten om navnevalg fortsatte for flere av de nyoppdagede grunnstoffene og ble ikke løst før i 1997 da et kompromiss ble inngått, og navnet *seaborgium* offisielt ble godkjent.

Seaborgium har også vært kalt *eka-wolfram*.

## Egenskaper
Seaborgium er et kunstig fremstilt transisjonsmetall. Svært lite er fremstilt, noe som gjør at de kjemiske og fysiske egenskapene for en stor del er ukjente. Basert på dets plass i periodesystemet antas det at det er et fast stoff med egenskaper som minner om wolframs.

### Isotoper
Seaborgium har ingen stabile isotoper. Pr. 2018 er 11 isotoper kjent, og de mest stabile er 271**Sg** med halveringstid 2,4 minutter, 266**Sg** med halveringstid 21 sekunder, og 265**Sg** med halveringstid	16,2 sekunder. De fleste av isotopene kan nedbrytes ved spontan kjernespalting (fisjon). 

CAS-nummer 54038-81-2.

## Forekomst
Seaborgium forekommer ikke naturlig, men blir fremstilt i laboratorier.

## Anvendelse
Det finnes pr. dags dato ingen bruksområder for seaborgium, bortsett fra forskningsformål.

## Referanser


## Kilder
* Universitetet i Oslo - kjemisk institutt: Seaborgium Besøkt 24. oktober 2018
Bohrium

**Bohrium** er et kunstig fremstilt radioaktivt grunnstoff med atomnummer 107 og kjemisk symbol **Bh**.

## Historie
Bohrium ble fremstilt for første gang i 1976 av en sovjetisk forskergruppe ved Joint Institute for Nuclear Research i Dubna, og senere av en tysk forskergruppe ledet av Peter Armbruster og Gottfried Münzenberg ved Gesellschaft für Schwerionenforschung (Instituttet for forskning på tunge ioner) i Darmstadt, Tyskland ved å kaldfusjonere 209**Bi** (vismut) og 54**Cr** (krom):

:\, ^{209}_{83}\mathrm{Bi} + \, ^{54}_{24}\mathrm{Cr} \, \to\ \, ^{262}_{107}\mathrm{Bh} + \, ^{1}_{0}\mathrm{n}

I IUPAC/IUPAP *Transfermium Working Group* (TWG) sin rapport fra 1992 ble den tyske forskergruppen offisielt anerkjent som stoffets oppdager. I likhet med de andre nyoppdagede grunnstoffene 101 – 109 ble det ikke oppnådd enighet om navnevalget før i 1997. Inntil da hadde stoffet det midlertidige navnet **unnilseptium** (kvasi-latinisering av tallene en-null-syv) med kjemisk symbol **Uns**.

Stoffet er oppkalt etter den danske fysikeren Niels Bohr.

## Egenskaper
Bohrium er et radioaktivt transisjonsmetall. Stoffet er komplisert og kostbart å fremstille, og dette kombinert med den korte halveringstiden gjør at det er forsket lite på bohriums fysiske og kjemiske egenskaper. Det antas at det ved romtemperatur er et fast stoff, og at det har likhetstrekk med rhenium.

### Isotoper
Bohrium har ingen kjente stabile isotoper. Hittil er 9 isotoper kjent, og de mest stabile av de som har er 273**Bh** og 274**Bh** med halveringstid 90 minutter (beregnet), og 275**Bh** med halveringstid 40 minutter (beregnet). Alle de resterende isotopene har halveringstider kortere enn 1 minutt, og de fleste kortere enn 1 sekund. Minst én av isotopene, 261**Bh** kan nedbrytes ved spontan kjernespalting (fisjon).

CAS-nummer:54037-14-8

## Forekomst
Bohrium forekommer ikke naturlig, men fremstilles i laboratorier.

## Anvendelse
Bohrium har ingen bruksområder pr. dags dato, bortsett fra i vitenskapelig forskning.

## Referanser
Karl III av Spania

**Karl III av Spania** (født 20. januar 1716, død 14. desember 1788) var konge av Spania 1759&ndash;1788 (som *Carlos III de Borbon*), konge av De to Sicilier 1735–1759, og hertug av Parma 1732–1735 (som *Carlo I*). Første sønn fra Filip Vs andre ekteskap med Elizabeth Farnese av Parma. Han var en av de såkalte opplyste despoter.

## Referanser
Hassium

**Hassium** er et kunstig fremstilt radioaktivt grunnstoff med kjemisk symbol **Hs** og atomnummer 108.

## Historie
Hassium ble fremstilt første gang i 1984 av en tysk forskergruppe ledet av Peter Armbruster og Gottfried Münzenberg ved Gesellschaft für Schwerionenforschung (GSI) i Darmstadt, Tyskland. Gruppen bombarderte en 208**Pb** (bly) med 58**Fe** (jern)-kjerner, noe som ga 3 atomer av 265**Hs**:

:\, ^{208}_{82}\mathrm{Pb} + \, ^{58}_{26}\mathrm{Fe} \, \to\ \, ^{265}_{108}\mathrm{Hs} + \, ^{1}_{0}\mathrm{n} 

Den tyske forskergruppen foreslo selv navnet «hassium» som er avledet av *Hassias*, det latinske navnet for Hessen, delstaten der forskningsinstitutt GSI ligger. Grunnstoffet fikk i første omgang navnet *unniloctum* (kvasi-latinisering av tallene en-null-åtte) og kjemisk symbol **Uno**, inntil IUPAC i 1994 anbefalte at det ble kalt *hahnium* etter den tyske kjemikeren Otto Hahn. Senere, i 1997, ble navnet «hassium» anerkjent internasjonalt. Tidligere er grunnstoffet også blitt kalt *eka-osmium*.

## Egenskaper
Hassium er et radioaktivt transisjonsmetall og er forventet å ha kjemiske likhetstrekk med osmium. Et internasjonalt forsker-team greide i 2001 å fremstille hassiumoksid, og rakk å undersøke noen av stoffets egenskaper før det ble nedbrutt. Som ventet viste det likhetstrekk med osmiumoksid, men med høyere smeltepunkt.

Siden svært lite er fremstilt av stoffet, er de fleste kjemiske og fysiske egenskapene fortsatt ukjente.

### Isotoper
Av de 10 isotopene som hittil er kjent eller beregnet, er alle ustabile (og dermed radioaktive). De mest stabile er beregnet til å være 276**Hs** med halveringstid 1 time, 274**Hs** med halveringstid 1 minutt, 271**Hs** og 272**Hs** med halveringstid 40 sekunder. Alle de resterende isotopene har halveringstider kortere enn 10 sekunder, og de fleste kortere enn 1 sekund. Flere av isotopene kan nedbrytes ved spontan kjernespalting (fisjon).

CAS-nummer 54037-57-9.

## Forekomst
Hassium forekommer ikke naturlig, men blir kunstig fremstilt i laboratorier.

## Anvendelse
Hassium har per i dag ingen anvendelse, bortsett fra forskningsformål.

## Referanser


## Eksterne lenker
* WebElements.com – Hassium
* Apsidium – Hs
Terbium

**Terbium** er et grunnstoff med kjemisk symbol **Tb** og atomnummer 65. 

## Historie
Terbium ble oppdaget i 1843 av den svenske kjemikeren Carl Gustav Mosander som fant stoffet som en urenhet i yttrium-oksid (**Y**2**O**3). Han døpte det nye grunnstoffet Terbium etter funnstedet Ytterby gruve i Sverige.
Rent terbium ble først fremstilt i 1945 da nye separasjonsmetoder ved hjelp av ionebytting ble utviklet.

## Egenskaper
Terbium er et sølvhvitt, mykt og formbart metall som tilhører lantanoidene og sjeldne jordmetaller. Under normal temperatur- og trykkforhold opptrer det som et sølvskinnende metall som er bløtt nok til at man kan skjære i det med kniv.

I forhold til de andre sjeldne jordmetallene er terbium relativt motstandsdyktig overfor korrosjon i kontakt med romtemperert luft, men ved temperaturer over 150 °C begynner det å brenne under dannelse av terbiumdioksid (**TbO**2). Terbium reagerer med vann med dannelse av gassformig hydrogen og terbiumhydroksid som resultat.

Terbium kan ta to forskjellige allotropiske former: Ved temperaturer under 1289 °C tar det sin α-form med heksagonal krystallstruktur. Ved høyere temperaturer omorganiseres strukturen, og stoffet opptrer i sin β-form.

### Isotoper
Naturlig forekommende terbium består utelukkende av den stabile isotopen 159**Tb**. I tillegg er 35 kunstig fremstilte ustabile (og dermed radioaktive) isotoper kjent. De mest stabile av disse er 158**Tb** med halveringstid 180 år, 157**Tb** med halveringstid 71 år, 160**Tb** med halveringstid 72,3 døgn, 156**Tb** med halveringstid 5,35 døgn, 155**Tb** med halveringstid 5,32 døgn, og 153**Tb** med halveringstid 2,34 døgn. Alle de resterende isotopene har halveringstider kortere enn 1 døgn, og de fleste kortere enn 1 time.

CAS-nummer: 7440-27-9

## Forekomst

Terbium forekommer ikke i ren form naturlig, men er bestanddel i mange mineraler som for eksempel ceritt, monazitt og bastnäsitt. Kommersiell utvinning foregår fra terbium-holdig leire i Kina og som biprodukt fra fremstilling av «samarium-europium-gadolinium konsentrat» (SEG-konsentrat) fra bastnäsitt.

## Anvendelse
Terbium brukes i legeringer og i produksjon av elektroniske komponenter. Terbiumoksid brukes som grønt lysstoff i bilderør og lysstoffrør. Terbium er sammen med dysprosium en komponent i legeringen Terfenol-D som utvider eller trekker seg sammen i magnetfelt. Natrium-terbiumborat brukes i lasere og gir en bølgelengde på 546 nm.

## Referanser
Fiskerisonen ved Jan Mayen

**Fiskerisonen ved Jan Mayen** er en begrenset økonomisk sone som dekker et sjøområde på &nbsp;km² rundt Jan Mayen. Fiskerisonen strekker seg 200 nautiske mil utover fra territorialgrensen rundt Jan Mayen, men ikke slik at den krysser de avtalte avgrensningslinje mot Grønland (Danmark) eller Island.

Fiskerisonen ble opprettet med virkning fra 29. mai 1980, i likhet med fiskevernsonen ved Svalbard i medhold av lov om norsk økonomisk sone. 
Fiskerisonen ved Jan Mayen er ikke en full økonomisk sone, men en sone som er avgrensa til fiskeriformål.
I motsetning til ved det norske fastlandet er det ikke fastsatt en særlig fiskerigrense rundt Jan Mayen, og for utlendingers fiske og fangst i fiskerisonen gjelder det samme regelverket som i norsk økonomisk sone.

## Referanser


## Eksterne lenker
*  Forskrift om opprettelse av fiskerisone ved Jan Mayen. Lovdata.
*  Lov om Norges økonomiske sone. Lovdata.
Eurocontrol

**Eurocontrol** (**Den europeiske organisasjon for luftfartssikkerhet**) er en sivil-militær internasjonal organisasjon som arbeider for å fremme sikkerheten i europeisk luftfart, koordinere lufttrafikktjenesten i Europa og utvikle et integrert europeisk system for flykontrolltjeneste. 42 stater er medlem av Eurocontrol i tillegg er Israel og Marocco observatører.

## Referanser


## Eksterne lenker
*
Det syttende Fantomet

**Det syttende [[Fantomet]]** (født 1852, død 1889) var i tegneserien Fantomet den syttende personen som svor Hodeskalleeden. Han hadde en tvillingsøster, Julie Walker (født 1852, død ?) som ved flere anledninger vikarierte for sin bror i rollen som Fantomet. Det syttende Fantomet sverget Hodeskalleeden i 1869. Han møtte samme år piratdronningen Kate Sommerset og fikk barn med henne.
Det syttende Fantomet giftet seg med kvekeren Mary Stillwell i 1871 og ble i den anledning det andre Fantom som ikke giftet seg ved Hodeskallegrotten. Paret fikk samme år en sønn, Kit, som senere skulle bli det attende Fantomet.

## Se også
*Liste over historier med det syttende Fantomet

## Kilder
* «Syttende Fantomet», fra Fantomet.org
Reguleringsrådet

**Reguleringsrådet** er et rådgivende organ for Fiskeri- og kystdepartementet for fastsettelse av de årlige reguleringsforskriftene for fisket.

Etter at Norge har ført forhandlinger med andre land, og det er klart hvilke kvantum Norge disponerer av de enkelte fiskeslag, skal det fastsettes bestemmelser om hvordan fisket på de norske kvotene skal gjennomføres. Fiskeridirektoratet fremmer da forslag overfor Reguleringsrådet om hvordan de norske kvotene skal fordeles på norske fiskere og hvordan fisket skal utøves.

På bakgrunn av behandlingen i Reguleringsrådet fremmer Fiskeridirektoratet forslag til regulering av fisket overfor Fiskeri- og kystdepartementet, som fastsetter de ulike reguleringsforskriftene. 

## Sammensetning
Reguleringsrådet har 16 medlemmer:
*Fiskeridirektoratet – 2 (hvorav det ene er rådetrs leder)
*Norges Fiskarlag – 5
*Norges Kystfiskarlag – 1
*Fiskeri- og Havbruksnæringens Landsforening – 2
*Norsk Nærings- og Nytelsesmiddelarbeiderforbund – 1
*Norsk Sjømannsforbund – 1
*Norske Sjømatbedrifters Landsforening – 1  
*Sametinget – 1
*Fylkeskommunene – 2
Reguleringsrådets medlemmer utnevnes av Fiskeri- og kystdepartementet. Fiskeri- og kystdepartementet har observatørstatus i Rådet.
Smutthullet

**Smutthullet** var betegnelsen på et 67&nbsp;100&nbsp;km² stort havområde i Barentshavet. Smutthullet var omgitt av Norges økonomiske sone, fiskevernsonen ved Svalbard og Russlands økonomiske sone. Området var således å betrakte som internasjonalt farvann eller «åpent hav». Det var journalist Gunnar Sætra som i sin tid ga dette havområdet navnet «Smutthullet».
 
Utgangspunktet for folkeretten har vært prinsippet om det åpne havs frihet. Etter at området for det åpne hav ble vesentlig innskrenket ved kyststatenes etablering av 200 nautiske mils økonomiske soner, ble dette tradisjonelle utgangspunktet bekreftet på FNs tredje havrettskonferanse og dessuten nedfelt i FNs havrettskonvensjon av 1982.

Etter konvensjonens artikkel 116 b) skal fiske på det åpne hav skje under hensyntagen til «kyststatenes rettigheter og plikter, såvel som deres interesser». Art. 63 nr. 2 pålegger kyststatene og andre stater som fisker i områder som grenser opp til kyststatenes økonomiske soner, å søke å bli enige om nødvendige tiltak for å bevare bestander som vandrer mellom de økonomiske sonene og det åpne hav.

Kyststatene har et særlig folkerettslig ansvar for å sikre en forsvarlig forvaltning av vandrende bestander. Den norsk-arktiske torskebestanden i Barentshavet er en slik bestand. Bestanden vandrer over hele Barentshavet, og det norsk-russiske forvaltningsregimet omfatter torskens totale utbredelsesområde. Dette regimet etterleves i dag av alle stater som tradisjonelt har fisket i Barentshavet, og derfor har fiskerettigheter der.

Havrettskonvensjonen gir ikke kyststatene adgang til å iverksette kontroll- og håndhevelsestiltak overfor andre staters fiskefartøyer på det åpne hav. Selv om torskebestanden er regulert, har Norge og Russland derfor ikke kunne gripe inn med fysiske midler. Norge arbeidet sammen med Russland aktivt for å få slutt på fisket i Smutthullet. Dette skjedde ved diplomatiske henvendelser til de berørte flaggstatene, dvs. til de statene der fartøyer som drev uregulert fiske var registrert.

Smutthullet opphørte ved delelinjeavtalen som trådte i kraft 7. juli 2011.

## Se også
*Smutthavet

## Referanser


## Litteratur
*Lekve: *Fiskerilovgiving* ISBN 82-529-2388-7
*Sandbæk: *Kystsoneplanlegging* ISBN 82-8090-001-2
Julie Walker

**Julie Walker Colbert**, (født 1852, død ?), er en tegneseriefigur fra bladet *[[Fantomet]]*. Hun var tvillingsøster til figuren det syttende Fantomet, kalt Kit for Christopher som alle fantomer.

## Biografi
Julie Walker fikk sammen med sin bror utdannelse i morens hjemland, Danmark fra 1862 til 1869. Da reiste hun til Bengal og sverget «Fantomets ed», siden broren var antatt død (han var innestengt i et fjell). På båtreisen til Bengal forelsker hun seg i *Løytnant Nicholas Bridges*, sønnen til den britiske guvernøren i Morristown, *Sir Stamford Bridges*. Nick fridde senere samme år og Julie sa ja, men Nick ble drept av et vådeskudd fra sin egen far.

Julie og tvillingbroren var med i en historie hvor de ble reddet av sin far fra slavehandlere, også denne er datert til 1868. Hun steppet også senere flere ganger inn for sin bror og tok over hans rolle som *Fantomet* når han selv ikke kunne utføre sine plikter.

En slik situasjon oppstod i 1870 da det syttende Fantomet ble stygt skadet i kamp mot elvepirater. I denne historien reddet hun en ung misjonær fra elvepiratene. Hun giftet seg senere med denne misjonæren Paul Colbert (født 18??, død 1886). *Sangari-heksen* spådde at Fantomet skulle dø og oppstå som en like gammel kvinne, Julie oppfylte spådommen og reddet samtidig sin bror.

En annen gang hun tok over rollen som Fantomet var i 1873 da hun bekjempet heksen *Gargol* mens broren var bortreist. Julie studerte under kjemikeren Dr. Louis Pasteur i Paris og ble dr. med i 1886. I 1885 eller 1886 var hun med å redde den første rabiespasienten med en rekke injeksjoner.

Julie returnerte til Bengal i 1886 som lege, og kjempet mot sykdom og overtro. Det er nevnt at Julie fikk fire barn, der navn og alder er ukjent, men dette er noe usikkert. Colbert døde av malaria. Julie fortsatte som lege ved misjonsstasjonen og levde sine siste år ved Hodeskallegrotten. Hun fikk se arven gå fra sin bror til sin nevø, og videre til hans sønn. Julie ble begravet i Hodeskallegrotten av sin brors sønnesønn, det nittende Fantomet. Når dette var er ikke kjent.

## Liste over historier med Julie Walker

## Kilder
*«Det syttende Fantomet», fra Fantomet.org
Martin Turner

**Martin Turner** (født 1. oktober 1947 i Torquay, Devon) er en engelsk musiker. Han begynte sin karriere som medlem av et semiprofesjonelt band i Torquay. I 1969 grunnla han og Steve Upton bandet som ble til Wishbone Ash, og som hadde sin første spillejobb i november samme år i rådhuset til Dunstable.

Martin hadde en særegen stil og spilte bass samt at han sang hovedvokalen. Han var flankert av Ted Turner og Andy Powell på gitarer og ble et meget populært rockeband hvor de opptråde på arrangementer over hele England. Turner var kjent som en «showman», mens Ted og Andy konsentrerte seg om det tekniske aspektet, med «doble gitarharmonier» som bandet ble så kjent for. Martin Turner forlot Wishbone Ash i 1980, men ble medlem igjen i 1988 for innspillingen av albumet *[[Nouveau Calls]]* og turnéen som fulgte.

I 1990 forlot han bandet igjen for å tilbringe tid med sin nye datter. Siden da har han produsert innspillinger hjemme i sitt eget studio i England. I 1994 produserte han et album med Roy Hollingsworth, hvor han i tillegg til å være lydtekniker spilte bass, keyboard, gitar, trommer og sang bakgrunnsvokaler på enkelte låter. I 1999 ga han ut albumet *Walking The Reeperbahn*, som av noen fans blir betegnet som et Wishbone Ash album, med klare elementer fra sitt tidligere band.

## Referanser


## Eksterne lenker
* 
*
New Model Army (andre betydninger)

**New Model Army** kan vise til:

* New Model Army, parlamentarianernes fremste styrke under den engelske borgerkrigen
* Douglas Haigs kallenavn på British Expeditionary Force under første verdenskrig
* New Model Army (band), et britisk punkband
Ferencváros

**Ferencváros**, som betyr «Franks by», er en bydel (IX) i Budapest. 

Bydelens største severdigheter er nasjonalteateret, bygget i 2002, og Kunstpalasset.  Bydelen er også hjemsted for Ungarns mest kjente fotballag, Ferencvárosi Torna Club.

## Eksterne lenker
*
Matte

En **matte** er et lite teppe, beregnet til bruk på gulvet. Matten er som oftest produsert i tekstil- eller bastmaterial. Matter kan også være produsert i et plastmaterial, hvilket er særskilt praktisk om man vil ha lettvaskede matter, eller om de er beregnet til beskyttelsesmatter.

Dørmatter er beregnet på avtørking av fottøy før en går inn i et hus eller hjem. De er laget i solid materiale som tåler tråkk og hard avstryking. 

Uttrykket *dørmatte* brukt om mennesker, viser til personligheter som er ekstremt føyelige («tamme») og som nærmest finner seg i hva det skal være av fornærmelser av fysisk og psykisk art.

Som en hedersbevisning kan man rulle ut en rød løper og la gjestene gå på denne.

## Eksterne lenker
*
Norges Kystfiskarlag

**Norges Kystfiskarlag** er en fagorganisasjon for norske kystfiskere. Laget organiserer både eiere av fartøy og mannskap på disse. Kystfiskerlaget har hovedkontor på Ramberg i Lofoten. Organisasjonens hovedmålsetting er å «ivareta den tradisjonelle alminnelige kystfisker med passive redskaper».

Norges kystfiskarlag samarbeider med kystfiskerorganisasjoner i andre land gjennom Den nordatlantiske kystfiskeralliansen (ACFNA) og World Forum of Fish Harvesters and Fish Workers (WFF)

## Historikk
Norges Kystfiskarlag ble etablert i desember 1987 under navnet *Kystfiskernes Forening*. Bakgrunnen for etableringen var misnøye blant kystfiskerne over at den tradisjonelle kystflåten i stadig sterkere grad måtte gi tapt for den voksende havfiskeflåtens interesser. Dette gjaldt ikke minst internt i Norges Fiskarlag, der Fiskebåtredernes Forbund oppnådde en stadig sterkere posisjon. Målet var å danne en motvekt til denne utviklingen, og etablere en egen gruppeorganisasjon for kystflåten i Norges Fiskarlag. 

I 1990 brøt Kystfiskernes Forening med Norges Fiskarlag, etter at landsmøtet i Fiskarlaget hadde avslått søknaden om å bli tatt opp som en egen gruppeorganisasjon, og den nye organisasjonen tok navnet Norges Kystfiskarlag.

## Eksterne lenker
* Hjemmeside
MSD

**MSD** er en forkortelse for enten:
*Merck & Co. &ndash; et farmasøytisk selskap. 
*Moskva sommertid &ndash; en tidssone i Russland.
Qinghaisjøen

**Qinghaisjøen** (kinesisk: 青海湖, pinyin: *Qīnghǎi Hú*, «den blå/grønne sjø») er en av verdens største saltsjøer. Den ligger i den kinesiske provinsen Qinghai. Den ligger 3&nbsp;194 moh, og dekker 4&nbsp;267 km². Andre navn på sjøen er *Koko-nor* (mongolsk) og *Tso-ngombo* (tibetansk).

I 1960-årene hadde 108 større eller mindre elver sitt utløp i Qinghaisjøen. Men i 2004 var 85 % av elvemunningene uttørket, også munningen til den største elven, Buh. Siden 1959 har vannstanden gått stadig tilbake. Dermed har det oppstått mindre sjøer i isolerte kulper som tidligere var deler av Qinghaisjøen.  

## Litteratur
* Katia Buffetrille: «The Blue Lake of Amdo and Its Island: Legends and Pilgrimage Guide.», in: *The Tibet Journal* Vol. XIX, No. 4, Winter, 1994.
* Andreas Gruschke: «The realm of sacred lake Kokonor», i: *The Cultural Monuments of Tibet’s Outer Provinces: Amdo vol. 1. The Qinghai Part of Amdo*, White Lotus Press, Bangkok 2001; s. 93ff. ISBN 974-7534-59-2

## Referanser


## Eksterne lenker
* 

* Qinghai Lake Protection and Utilization Administration Bureau  (official)
* Qinghai Lake Tourism and Culture Network (official)
* More Birds in Qinghai Lake (Eastday.com.cn 07/17/2001)
Jonas Thomassen

**Jonas Thomassen** (født 1988) er en norsk musiker som ble kjent i Norge da han kom på andreplass i *[[Idol (TV-program)|Idol]]* i 2006. I semifinalen fremførte han sangen «Hurt» av Johnny Cash (sangen «Hurt» er opprinnelig laget av Nine Inch Nails), og av de åtte deltakerne mottok Thomassen hele 42&nbsp;% av stemmene for å komme med til finalen. Han endte altså til slutt på andreplass, etter å ha mottatt 45&nbsp;% av de omtrent 740&nbsp;000 stemmene som ble gitt i finalen. Vinneren ble Aleksander Denstad With.

Thomassen er oppvokst i Rygge utenfor Moss, og begynte å spille gitar som 5-åring. Han startet etterhvert bandet Wha' sammen med noen kamerater, og spilte også alene under aliaset Bare John Band.

Han gikk på Wang Toppidrettsgymnas i Moss, og spilte spiss for A-laget til fotballklubben Rygge IL. Han er per mai 2017 daglig leder for bolignettstedet Boligmani.no.

Jonas har i dag et musikalsk samarbeid med Vidar Villa og er gitarist og låtskriver i bandet. Låtene har til sammen over 100 millioner streams.

## Diskografi
* *Bold Street* (2007) med Jt Scam

## Referanser


## Eksterne lenker
*
Dødens farvann

***Dødens farvann*** (originaltittel: *The Island*) er en amerikansk eventyrthriller fra 1980 regissert av Michael Ritchie. Filmen handler om en amerikansk journalist som drar med seg sin sønn på en reise til Karibia hvor han skal undersøke flere mystiske forsvinninger og angrep på lystbåter. Hovedrollen spilles av Michael Caine, mens andre sentrale roller spilles av David Warner, Frank Middlemass og Jeffrey Frank. Manus er basert på Peter Benchleys roman *The Island* (1979). Han skrev også manus.

Filmen fikk lunken mottakelse av amerikanske kritikere og ble ingen publikumssuksess.

## Handling
Journalisten Blair Maynard drar med seg sin unge sønn på reise til Karibia Hans egentlige oppdrag er å undersøke en rekke mystiske angrep på lystbåter samt forsvinninger av ferierende personer. Det viser seg at forsvinningene er forårsaket av pirater som fremdeles lever under en fanatisk tro på sitt grusomme og primitive levesett. Etterhvert blir både far og sønn lurt i en felle og tatt til fange. Piratenes leder forsøker å gjøre sønnen til en av dem og dermed sette ham opp mot faren.

## Om filmen

### Popularitet og økonomi
*Dødens farvann* ble ikke den publikumssuksessen som var forventet. Den innbrakte $15,7 millioner i USA og havnet på 46. plass over de mest innbringende filmene i 1980.

Produksjonskostnadene var på $22 millioner.

### Kritikerne
Filmen ble dårlig mottatt av de amerikanske kritikerne. Den amerikanske kritikeren Leonard Maltin gav den BOMB.

Den har i ettertid oppnådd en viss kultfilm-status hos en mindre gruppe.

''VGs'' anmelder gav den terningkast fire og skrev følgende: «*Dødens Farvann er i utgangspunktet for usannsynlig, men slipper man fantasien løs, blir det spennende*». Anmelderen i *[[Aftenposten]]* gav den middelmådig omtale.

### Produksjon
Filmen ble innspilt på Antigua og Miami.

## I rollene
* Michael Caine – Blair Maynard
* David Warner – John David Nau
* Angela Punch McGregor – Beth
* Frank Middlemass – Windsor
* Don Henderson – Rollo
* Dudley Sutton – Dr. Brazil
* Colin Jeavons – Hizzoner
* Zakes Mokae – Wescott
* Brad Sullivan – Stark
* Jeffrey Frank – Justin Maynard
* Suzanne Astor – Mrs. Burgess
* Susan Bredhoff – Kate 
* Reg Evans	– Jack the Bat
* Steve Gladstone – Pirat
* David Hart – Attendant
* Robert Hirschfeld – Cook
* Gary Hoffman – Mr. Burgess

## Referanser


## Eksterne lenker
*
Jill Moursund

**Jill Moursund** (født 3. november 1971 i Bodø) er en norsk illustratør og barnebokforfatter. 

Som avgangsstudent ved Statens håndverks- og kunstindustriskole i Oslo i 2000 fikk hun oppmerksomhet ved å lage datamanipulerte bilder av Kronprins Haakon i lett erotiske motiver. Hun har siden arbeidet med bokomslag, barnebøker og illustrasjoner til magasiner og tidsskrifter. Illustrasjonene hennes er ofte i en computerbehandlet blandingsteknikk. 

Jill Moursund bor og arbeider i Oslo. Hun er yngre søster av illustratøren Gry Moursund.

## Bibliografi

### Bøker med egen tekst og egne illustrasjoner
* 2006:  *Kake, KAKE!* – billedbok, Gyldendal forlag
* 2009: *Gjemmestreker* – billedbok, Cappelen Damm
* 2010: *Lillebrors gaver* – billedbok, Cappelen Damm
* 2011: *Min venn reven og jeg* – billedbok, Cappelen Damm
* 2013: *Feber* – billedbok, Cappelen Damm
* 2014: *Vulkanøya* – billedbok, Cappelen Damm
* 2015: *Bella og Bob lager bøll* – billedbok, Cappelen Damm
* 2017: *Stormfugler* – billedbok, Cappelen Damm
* 2018: *Ester og hvalen* – billedbok, Cappelen Damm
* 2019: *Zombiene kommer! Slik overlever du* – barnebok i serien Leseløve, Cappelen Damm
* 2021: *Midt på treet* – billedbok, Vigmostad & Bjørke

### Illustrasjoner til andres tekster
* 2003: Helene Uri: *Dråpen som fikk alt til å skje*
* 2005: Jan Kjærstad: *Jakten på de skjulte vaffelhjertene*
* 2006: Jostein Gaarder: *De gule dvergene*
* 2007: Tone Gleditsch Stabell: *Ulvedager* – billedbok
* 2008: Helene Uri: *Mamma morgenheks* 
* 2009: Øistein Hølleland: *Den første hekken* 
* 2010: Guri B. Hagen: *Friminuttet*
* 2015: Ingvill Solberg: *Mistesmykket* – billedbok
* 2015: Camilla Otterlei: *Kunsten å møte en bjørn* – billedbok
* 2016: Ingvill Solberg: *Kråkeslottet* – billedbok
* 2017: Randi Fuglehaug: *Papelina* – billedbok

## Referanser


## Eksterne lenker
* Jill Moursunds nettpresentasjon
* Omtale på Store norske leksikon
Norges økonomiske sone

**Norges økonomiske sone** ble opprettet ved lov av 17. desember 1976 og med virkning fra 1. januar 1977. Den ble opprettet i medhold av FNs havrettskonvensjon, og etablerte et område på 200 nautiske mil fra grunnlinjen utenfor kysten av det norske fastland (NØS). Sonen grenser opp mot Danmarks, Tysklands og Storbritannias økonomiske soner, og her er midtlinjen delelinje. I 2010 kom det og istand en avtale med Russland om en delelinje mellom de to lands respektive økonomiske soner. Innenfor den økonomiske sonen har Norge eksklusiv rett til utvinning av naturressurser som fisk og petroleum.

## Fiskevernsoner

Norge har også opprettet to andre soner på 200 nautiske mil:

* En fiskevernsone ved Svalbard, som ble opprettet med virkning fra 15. juni 1977. 
* En fiskerisone ved Jan Mayen, som ble opprettet med virkning fra 29. mai 1980.

Disse ble opprettet med hjemmel i den samme loven. Formålet med soneloven var å skape den nødvendige hjemmel for å opprette sonen, og således gi grunnlag for en utvidet norsk fiskerijurisdiksjon. Dette var blitt nødvendig som følge av at fiskebestandene i farvannene ved norskekysten var blitt truet av en stadig større og mer effektiv utenlandsk fiskeflåte. Med loven ble det innført forbud mot utenlandsk fiske og fangst i sonen, med mindre unntak ble gjort i forskrifter gitt med hjemmel i loven. 

Det er inngått fiskeriavtaler som regulerer fiskeadgang og kvoter for Russland, EU, Færøyene, Grønland, og Island i Norges økonomiske sone mellom 12 og 200 nautiske mil fra grunnlinjene. Et visst antall fartøyer fra disse statene får utstedt en såkalt fisketillatelse (lisens) til å fiske i NØS. I praksis reguleres utenlandsk fiske som hovedregel i medhold av soneloven, mens utøvelsen av fiske med norske fartøy reguleres i medhold av saltvannsfiskeloven.

## Se også
* Norsk kontinentalsokkel
* Økonomisk sone

## Litteratur

*Sandbæk: *Kystsoneplanlegging* ISBN 82-8090-001-2

## Eksterne lenker

* Norges regjering om Norges økonomiske sone
* Lov om Norges økonomiske sone
World Forum of Fish Harvesters and Fish Workers

**World Forum of Fish Harvesters and Fish Workers** (engelsk) – **Forum Mondial des Pêcheurs et Travailleurs de la Pêche** (fransk) – **Foro Mundial de Pescadores y Trabajadores de la Pesca** (spansk) er en internasjonal organisasjon for kystfiskere. Forumets sekretariat ligger i Ottawa i Canada. Forumet ledes av en koordinerende komite med deltakelse fra 38 ulike land på alle kontinenter.

Forumet er et resultat av et møte i Québec by i 1995 mellom nasjonale organisasjoner for kystfiskere og fiskeriarbeidere. Den første generalforsamlinga i forumet fant sted i New Delhi i 1997, og en ny generalforsamling ble holdt i Lisboa i 2004.

Organisasjonens formål er å arbeide for et bærekraftig fiske og fremme interessene til fiskere som fisker kystnært med enkle redskaper. Et hovedmål er å påvirke avgjørelser i WTO i favør av småskalafiske.

## Eksterne lenker
*
Torre Pellice

**Torre Pellice** (tidligere **Torre di Luserna**) er en kommune med  4&nbsp;573 innbyggere (pr. 2001) i det italienske Storbyområdet Torino (TO) i regionen Piemonte. Torre Pellice grenser til kommunene Angrogna, Villar Pellice, Luserna San Giovanni, Rorà.

Byen er hovedsete for den italienske valdensiske kirke.

## Referanser


## Eksterne lenker
* 
* Informasjoner i communi-italiani.it (italiensk)
Art Garfunkel

**Arthur Ira Garfunkel** (født 5. november 1941) er en amerikansk sanger og skuespiller. Han er best kjent for å være den ene halvparten av duoen Simon & Garfunkel. Simon & Garfunkel var blant de mest populære musikkartistene særlig på 1960-tallet og er kanskje best kjent for sanger som «The Sound of Silence», «Mrs. Robinson», «Bridge Over Troubled Water» og «The Boxer».

Etter personlige uenigheter og avvikende musikalsk interesse skilte duoen lag etter sitt mest suksessfulle album *[[Bridge over Troubled Water]]* i 1970. Art Garfunkel forsøkte seg først med en filmkarriere tidlig på 1970-tallet med roller i to av Mike Nichols' filmer, *[[Catch-22 (film)|Catch-22]]* (1970) og *[[Kjødets lyst]]* (*Carnal Knowledge*, 1971). Deretter forfulgte han en musikalsk solokarriere, men til tross for enkelte heldige øyeblikk og sin egen glitrende stemme manglet han Paul Simons særegne komposisjoner. Som følge av skuffende salg av sitt album fra 1981, *Scissors Cut*, lot han seg gjenforene med Simon for det doble konsertalbumet *The Concert in Central Park* og deretter en verdensturne, men igjen var det intern krangling som skilte dem fra hverandre. 

## Diskografi
**Studioalbum**
* *Angel Clare* (1973)
* *Breakaway* (1975)
* *Watermark* (1977)
* *Fate for Breakfast* (1979)
* *Scissors Cut* (1981)
* *The Animals' Christmas* (sammen med Amy Grant) (1986) 
* *Lefty* (1988)
* *Songs from a Parent to a Child* (1997)
* *Everything Waits to Be Noticed* (sammen med Maia Sharp og Buddy Mondlock) (2002)
* *Some Enchanted Evening * (2007)

**Livealbum**
* *Across America* (1996)

**Singler (topp 100 på Billboard Hot 100)
* «All I Know» / «Mary Was an Only Child» (nr. 9) (1973)
* «I Shall Sing» / «Feuilles-Oh/Do Space Men Pass Dead Souls on Their Way to the Moon?» (nr. 38) (1973)
* «Second Avenue» / «Woyaya» (nr. 34) (1974)
* «I Only Have Eyes for You» / «Looking for the Right One» (nr. 18) (1975)
* «My Little Town» (med [[Paul Simon]]) / «Rag Doll» (nr.9) (1975)
* «Break Away» / «Disney Girls» (nr. 39) (1975)
* «Wonderful World» (med [[Paul Simon]] og [[James Taylor]]) / «Wooden Planes» (nr. 17) (1978)
* «Since I Don't Have You» / «When Someone Doesn't Want You» (#53) (1979)
* «A Heart in New York» / «Is This Love» (#66) (1981)

**Samlingsalbum**
* ''The Art Garfunkel album'' (1984)
* ''Garfunkel'' (1989)
* ''Up 'til Now'' (1993)
* ''Simply the Best'' (1998)
* ''The Best of Art Garfunkel'' (2001)
* ''Playlist: The Very Best Of'' (2010)
* ''Bright Eyes: The Very Best Of'' (2011)
* ''The Singer'' (2012)

**Soundtrack*'
* «We'll Never Say Goodbye» på filmen *Sing* (1989)
* «A League of Their Own» på filmen *Two Sleepy People* (1992)
* «Always Look on the Bright Side of Life» på filmen *As Good as It Gets* (1998)
* «The Ballad of Buster Baxter» på albumet *Arthur and Friends: The First Almost Real Not Live CD (or Tape)* (1998)

== Filmer ==
* *Catch-22* (1970)
* *Kjødets lyst* (1971)
* *Besettelse* (1980)
* *Good to Go* (aka. *Short Fuse*) (1986)
* *Boxing Helena'' (1993)

## Referanser


## Kilder
* Art garfunkel på Discogs

## Eksterne lenker
* 
* 
* 
*
Slaget ved Metaurus

**Slaget ved Metaurus** var et slag i den andre punerkrigen mellom Roma og Karthago utkjempet i 207 f.Kr. nær Metaurus-elven i Italia. De karthagenske styrkene ble ledet av Hannibals bror Hasdrubal som skulle føre beleiringsutstyr og forsterkninger til Hannibal slik at han kunne beleire Roma. De romerske styrkene ble ledet av konsulene Marcus Livius Salinator og Gaius Claudius Nero.

Claudius Nero hadde akkurat kjempet mot Hannibal ved Grumentum, noen hundre kilometer sør for Metaurus-elven og nådde Salinator med en rask marsj som ikke ble oppdaget av hverken Hannibal eller Hasdrubal slik at karthagerne plutselig fant seg tallmessig underlegne.

Hasdrubal forsøkte å kopiere taktikkene hans bror hadde brukt i slaget ved Cannae og satte sine mest erfarne menn på sidene, med sine ferskeste soldater i sentrum. Men hans sentrum falt før de erfarne troppene kunne gjøre noe som helst. Romerne vant slaget og Hasdrubal døde sammen med sine soldater.

Hannibal visste ikke at hans bror hadde kommet til Italia, før hodet til Hasdrubal ble kastet inn i leiren til Hannibal.
THC

**Tetrahydrocannabinol** (**THC**) er den psykoaktive komponenten i cannabisprodukter som har rusgivende effekt. THC-innhold i cannabisprodukter, som hasj eller marihuana, kan variere sterkt. Det brukes også medisinsk til behandling av pasienter med alvorlig kreftsykdom.

THC ble første gang ekstrahert kjemisk av Raphael Mechoulam og Yechiel Gaoni fra «The Weizmann Institute» i Rehovot i Israel i 1964.

I ren form er THC et glassaktig, fast stoff når det er kaldt, og en klissete væske når det blir varmet opp. THC fordamper til gass ved rundt 150°–200° Celcius. THC løses veldig dårlig i vann, men lett i alkohol eller fettbaserte løsningsmidler. THC har dessuten også en større molekylær masse enn vann, noe som gjør at THC etter hvert vil synke til bunnen om man blander det med vann (mol.mass: THC: 314.45 g/mol, vann: 18.01528(33) g/mol).

## Se også
* Cannabis (rusmiddel)

## Referanser


## Eksterne lenker
*
Waldensia

**Waldensia**, eller **Valdenserdalene**, er uformelle betegnelser på den del av Italia med høyest konsentrasjon av medlemmer av den protestantiske Valdenserkirken. Waldensia omfatter noen av i alpedalførene i provinsen Torino i regionen Piemonte. 

Valdenserkirken har sine sentrale institusjoner i Roma og i Torre Pellice (som ligger i Waldensia). Det gamle romanske språk oksitansk tales i Waldensia.
Gnaeus Cornelius Scipio Calvus

**Gnaeus Cornelius Scipio Calvus** (død 211 f.Kr.) var en romersk general og statsmann.

Hans far var Lucius Cornelius Scipio og hans bror var Publius Cornelius Scipio. Han tjente som konsul i 222 f.Kr.. Han kjempet i den andre punerkrigen på Den iberiske halvøy (Hispania), men ble drept i slaget ved Øvre Baetis i 211 f.Kr.

## Referanser
Publius Cornelius Scipio

**Publius Cornelius Scipio** (død 211 f.Kr.) var en general og statsmann i den romerske republikk.

Scipio tjente som konsul i 218 f.Kr., det første året i den andre punerkrigen, og seilte med en armé fra Pisa til Massilia for å hindre Hannibals fremrykning mot Italia. Han klarte ikke å finne sin fiende og skyndte seg tilbake over sjøen til Gallia Cisalpina etter å ha sendt sin hær videre til Hispania under kommandoen til sin eldre bror Gnaeus Cornelius Scipio Calvus med instruksjoner om å holde de karthagenske styrkene der i sjakk.

Da han kom tilbake til Italia rykket han umiddelbart frem for å møte Hannibal. I en kavaleritrefning nær Ticinus, en sideelv av Po, ble han beseiret og alvorlig såret. I desember samme år var han igjen vitne til det fullstendige nederlaget til den romerske arméen ved Trebia. Hans medkonsul Titus Sempronius Longus hadde insistert på å kjempe mot Scipios råd.

Til tross for de militære nederlagene hadde han fremdeles støtten til det romerske folk. Hans lederperiode ble utvidet og året etter var han i Hispania sammen med sin bror, vant seirer over karthagerne og styrket Romas posisjon på Den iberiske halvøy. Han fortsatte den iberiske kampanjen frem til 211 da han ble drept i et nederlag ved Øvre Baetis. Detaljene i disse kampanjene er ikke nøyaktig kjent, men det ser ut til at det endelige nederlaget og døden til de to Scipioene skyldtes deserteringen til keltiberere som var blitt bestukket av Hasdrubal, Hannibals bror.

Han var sønn til Lucius Cornelius Scipio og far til Scipio Africanus, som opprinnelig også het Publius Cornelius Scipio.

## Referanser